bg en bg ru uk bg bg uk ru bg bg bg de bg bg bg bg ru en en ru en bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Варненска митрополия в помощ на пострадалите | milostiv.org
English | Присъединете се към нас
По инициатива и с благословението на Варненския и Великопреславски митр. Йоан е започнала кампания за набиране на средства в помощ на пострадалите от пороите през последните дни във Варна, Добрич и други населени места. В съобщението от засегнатата от бедствието митрополия се казва:
„Вярваме, че във време на нужда от страна на нашите ближни, с общи усилия и с подкрепата и участието на българската общественост ще успеем да дадем своят принос за пострадалите наши в Господа братя и сестри”.
Освен по пътя на общонационалната SMS-кампания: DMS VARNA на номер 17 777 на стойност 1.00 лв. за всички мобилни оператори, Варненска митрополия предлага на онези, които биха искали да дарят повече от тази минимална сума, своите набирателни сметки:
ПИБ – клон Варна
IBAN: BG93FINV91501000144209 – в лева
IBAN: BG82FINV91501000144213 – в евро
Средствата ще бъдат предоставени на нуждаещите се с благословението на митрополита и под негов надзор. Банковите сметки са обявени и на сайта на митрополията.
Днес във всички храмове на Варненска и Великопреславска епархия се отслужиха заупокойни литургии и трисагии за душите на загиналите. Митрополитът отново заяви, че Варненска митрополия има готовност да приюти в църковния комплекс в местността „Траката” бедстващи семейства. Архиереят е посетил кв. „Аспарухово” още рано сутринта след бедствието и лично се е запознал с обстановката.
Доброволчески и благотворителни инициативи в помощ на пострадалите от водното бедствие в „Аспарухово” се организират в голяма част от варненските храмове. Енориаши и свещеници от аспаруховския храм „Св. цар Борис” са се включили в борбата с водната стихия още в първата тежка нощ. И към настоящия момент продължават да помагат в разчистването на улиците и разпределянето на храни, като се редуват непрекъснато. Предстоятелят на храма, ик. Добромир Георгиев, е част от кризисния щаб.
В духовно-просветния център „Св. архангел Михаил” в старата част на града се събират одеяла, чаршафи, дълготрайни храни и консерви. По информация на кризисния щаб именно това са най-необходимите неща за бедстващите хора. Доброволци от енорията на храм „Св. Николай” са се включили в разчистването и отстраняването на щетите. От енорията на храм „Св. Атанасий” са предоставени за хората в „Аспарухово” пет палета с минерална вода. Доброволци участват в почистване на домове и улици и в разнасяне на храни сред бедстващите. От утре в същия храм стартира едноседмична дарителска кампания за събиране на средства за подпомагане на конкретен дом, пострадал тежко от стихията.
Митрополит Йоан ще оглави в понеделник панихидата във Варненската катедрала „Успение Богородично” във връзка с деня на национален траур за загиналите от наводненията, съобщава интернет-страницата на Варненска митрополия.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org